ભોપાલ-ઉજ્જૈન પેસેન્જર ટ્રેનમાં થયેલા બ્લાસ્ટમાં કુલ ૧૩ આતંકી સામેલ હતા. તેમાંથી ત્રણ આતંકી લખનૌથી ટ્રેન દ્વારા ભોપાલ પહોંચ્યા હતા અને પછી ત્યાંથી ઉજ્જૈન જતી ટ્રેનમાં સવાર થયા હતા. ભોપાલ-ઉજ્જૈન પેસેન્જર ટ્રેનમાં બોમ્બ બ્લાસ્ટ થતાં દેશની ઇન્ટેલિજન્સ એજન્સી સતર્ક થઇ ગઇ છે. તેલંગાણા પોલીસે મધ્યપ્રદેશ અને યુપી પોલીસને આ સંદર્ભમાં કેટલાય મહત્વના ઇનપુટ આપ્યા છે. કાનપુરથી ફૈસલખાં, ઇમરાન અને ઇટાવાથી ફર્કેઆલમ નામના શકમંદની ધરપકડ કરવામાં આવી છે. મધ્ય પ્રદેશ પોલીસે પીપરિયામાંથી પણ ત્રણ શકમંદની ધરપકડ કરી છે.